=== Opblomstring under Khrusjtjov og efterfølgende stagnation under Bresjnev ===
Efter Stalins død i 1953 konsoliderede [[Nikita Khrusjtjov]] magten omkring sig og fremstod herefter som Sovjetunionens nye leder. I 1956 holdt Khrusjtjov en [[Om personkulten og dens konsekvenser|hemmelig tale]], hvor han lagde afstand til Stalin, ligesom han påbegyndte en [[afstalinisering]] af Sovjetunionen, der bl.a. indebar en decentralisering af magten i Sovjetunionen og et større fokus på produktion af forbrugsgoder i forhold til Stalins massive fokus på [[sværindustri]]. Disse ændringer indebar en opblomstring af kultur og økonomi i Armenske SSR. En af Khrusjtjovs rådgivere og personlige ven, det armenske medlem af [[Politbureauet i Sovjetunionen|politbureauet]] [[Anastas Mikojan]] opfordrede armenerne til at genopfinde deres nationale identitet, og at genudgive værker af armenske forfattere og digtere; en opfordring, der stod i skarp modsætning til Stalintidens centralisering og undertrykkelse af nationale kendetegn og kultur i sovjetrepublikkerne.<ref>Matossian. ''Impact of Soviet Policies'', p. 201.</ref> Den store statue af Stalin, der var rejst i Jerevan blev i 1962 revet ned på en dag og erstattet af et monument "Moder Armenien".<ref>Suny, Ronald Grigor (1983). ''Armenia in the Twentieth Century''. Chico, CA: Scholars Press, pp. 72-73.</ref> Kontakt mellem Armenien og diasporaen blev genoptaget og armenere fra udlandet begyndte igen at besøge Armenien.
Filosofi Historie Tidligere_riger,_stater,_protektorater,_kolonier_og_lande Foreninger Organisationer